DOI: 10.14457/tu.the.2016.251
title: โครงสร้างและพฤติกรรมการแข่งขันอุตสาหกรรมสุกร แบรนด์ S-Pure ใน food chain restaurants

description: ในปัจจุบันธุรกิจอาหารถือเป็นธุรกิจที่มีอัตราการแข่งขันสูง เนื่องด้วยข้อมูลข่าวสารและช่องทางการสื่อสารที่เอื้อประโยชน์ต่อการเข้าถึงเทคโนโลยีใหม่ๆ ประกอบกับผู้บริโภคมีการปรับตัวตามข้อมูลข่าวสารสังคมและเศรษฐกิจอยู่เสมอ รวมถึงการเกิดค่านิยมใหม่ๆส่งผลให้ผู้ผลิตต้องหา    กลยุทธ์ในการสร้างสรรค์ผลิตภัณฑ์ใหม่ๆ การทำการตลาดใหม่ๆ การมองหานวัตกรรมใหม่ๆเพื่อตอบสนองต่อความต้องการของผู้บริโภคที่ไม่จำกัด ฉะนั้นผู้เขียนจึงมีความสนใจในการศึกษาผลิตภัณฑ์สุกร ซึ่งประชากรไทยนิยมบริโภคเป็นสินค้าขั้นพื้นฐานเพื่อการดำรงชีวิต และมีบทบาทสำคัญต่อการเป็นวัตถุดิบในการประกอบอาหารที่ตอบสนองต่อผู้คนในระบบเศรษฐกิจ เพื่อศึกษาความแตกต่างของผลิตภัณฑ์และโครงสร้างตลาดสินค้าแบรนด์ S–Pure เพื่อวางกลยุทธ์ทางการตลาดการศึกษาครั้งนี้เป็นการศึกษาถึง “โครงสร้างและพฤติกรรมการแข่งขันอุตสาหกรรมสุกร แบรนด์ S-Pure ใน Food Chain Restaurants” โดยมีขอบเขตการศึกษาในเรื่องโครงสร้างและพฤติกรรมการแข่งขันของอุตสาหกรรมสุกร แบรนด์ S-Pure ในช่องทางการขาย Food Chain Restaurant และการศึกษากลยุทธ์การทำตลาดสำหรับสินค้า Brand S- Pure โดยวัตถุประสงค์ครั้งนี้เพื่อศึกษาความสัมพันธ์ของโครงสร้างอุปสงค์และอุปทานของตลาด โดยการวิเคราะห์ต้นทุนการผลิตสินค้า การวิเคราะห์โครงสร้างตลาดสุกรในแง่อุปทาน การวิเคราะห์ส่วนแบ่งการตลาด การวิเคราะห์พฤติกรรมการตั้งราคารวมถึงพฤติกรรมการแข่งขันด้านราคาและไม่ใช่ราคา ในแง่อุปสงค์ เพื่อวิเคราะห์กลยุทธ์การตลาดของสินค้า S- Pure ในช่องทางการขาย Food Chain Restaurant โดยวิธีการศึกษาจะเป็นการนำข้อมูลปฐมภูมิและทุติยภูมิ  ได้แก่ข้อมูลยอดขาย ข้อมูลการผลิต ข้อมูลด้านราคา และข้อมูลตลาด มาทำการวิเคราะห์ข้อมูลทางสถิติ และวิเคราะห์เชิงพรรณนาโดยสามารถสรุปผลการศึกษาได้ดังนี้ จากการวิเคราะห์ตลาดและอุตสาหกรรมสุกร พบว่า โครงสร้างตลาดของสุกร S- Pure อยู่ในรูปแบบการผลิตครบวงจรจากบริษัทผู้ผลิตขนาดใหญ่ มีส่วนแบ่งการตลาดสุกรเป็นอันดับ 2 รองจากบริษัท CP และมีทิศทางการทำตลาดในกลุ่มผู้บริโภคที่มีกำลังซื้อจึงเน้นการจำหน่ายและการทำการตลาดสินค้าไปยังช่องทาง Food Service ที่มี% Gross profit สูงกว่าช่องทางอื่นๆ สอดรับกับการวิเคราะห์พฤติกรรมผู้บริโภคในปัจจุบันที่นิยมการบริโภคอาหารที่มีคุณภาพ ตรวจสอบแหล่งที่มาได้ กอปรกับผู้บริโภคมีกำลังทรัพย์มากขึ้นมักจะนิยมรับประทานอาหารนอกบ้าน และส่วนใหญ่มีแนวโน้มว่าจะบริโภคอาหารสุขภาพมากขึ้น ด้วยเทรนด้านสุขภาพ และด้วยโครงสร้างประชากรที่เริ่มเปลี่ยนไป โดยมีสัดส่วนผู้สูงอายุเพิ่มขึ้นตามการคาดการณ์ ฉะนั้นสินค้า S–Pure จึงเป็นสินค้าที่ตอบโจทย์ผู้บริโภคทั้งนี้จากผลการศึกษาพบว่าสินค้าสุกร S-Pure มีจุดเด่นในด้านการผลิตที่มีคุณภาพเหนือกว่าคู่แข่ง โดยเป็นผลิตภัณฑ์ที่ปราศจากยาปฏิชีวนะ แต่ขาดการสื่อสารและการทำการตลาด ในการสร้างความตระหนักรู้ไปยังผู้บริโภคทั้งทางตรงและทางอ้อม รวมถึง Position ของสินค้ายังสื่อสารออกไปไม่ชัดเจน และเป็นการสื่อสารออกไปในตราสินค้า ขณะที่คู่แข่งสามารถที่จะแข่งขันได้ในแง่ของการสร้างเอกลักษณ์ให้กับสินค้าได้มากกว่าเช่นสินค้าคุโรบูตะ ที่สร้างการรับรู้ในแง่ของความอร่อยที่มากับสายพันธุ์ โดยสินค้าดังกล่าวเป็นที่ทราบกันว่ามีการจัดจำหน่ายโดยบริษัท CP รวมถึงมีกลยุทธ์การตั้งราคาที่สอดรับกับการขายและทำการตลาด ฉะนั้นสิ่งสำคัญคือ การปรับ Position สินค้าผ่านการตั้งราคาเพื่อให้ราคาสื่อถึงคุณภาพ การทำการตลาดไปยังผู้บริโภคขั้นสุดท้าย โดยการสร้างการตระหนักรู้ให้ผู้บริโภคเรียกหาสินค้าผ่านทางช่องทางการจัดจำหน่ายประเภทค้าปลีก เช่น Food Chain Restaurant การสร้างความชัดเจนของ Brand หรือสินค้าให้มีความแตกต่าง รวมถึงการสื่อสารโดยใช้การตลาด online เพื่อให้เกิดความรวดเร็วและการเข้าถึงผู้บริโภคผ่านช่องทางต่างๆ